open-index/open-wikipedia-markdown huggingface dataset:
Γιώργος Γκουγκουλιάς

Ο **Γιώργος Γκουγκουλιάς** (7 Φεβρουαρίου 1983) είναι πρώην Έλληνας ποδοσφαιριστής. Γεννήθηκε στο Schweinfurt της Γερμανίας όπου και ξεκίνησε την καριέρα του στην τοπική FC Schweinfurt 05. Στη συνέχεια αγωνίστηκε στην Großbardorf και την Ρόιτλινγκεν.

Το 2004 ήρθε στην Ελλάδα και υπέγραψε συμβόλαιο με τον Παύλο Μελά Σταυρούπολης με τα χρώματα του οποίου διέπρεψε. Εκεί τον εντόπισαν οι άνθρωποι του Άρη και το καλοκαίρι του 2005 μεταπήδησε στον Άρη, που συμμετείχε στο πρωτάθλημα της Β΄ Εθνικής. Στην αρχή ξεκίνησε ως αναπληρωματικός, αλλά γρήγορα εκμεταλλεύθηκε τις ευκαιρίες που του δόθηκαν και με αφετηρία το ματς της 7ης Νοεμβρίου 2005 εναντίον της Καστοριάς, άρχισε να ξετυλίγει το ταλέντο του. Αποτέλεσμα της προσπάθειας του, η ανάδειξή του ως αγαπημένου παίκτη της κερκίδας των κιτρίνων, καθώς και πρώτου σκόρερ της ομάδας με 7 γκολ για την περίοδο 2005-06. 

Την επόμενη σεζόν ένας σοβαρός τραυματισμός καθώς και η έλευση πολλών νέων παικτών τον κράτησε μακριά από την βασική 11άδα και έτσι έκλεισε την χρονιά με 5 συμμετοχές και 1 γκολ (εναντίον του Ατρομήτου Αθηνών). Στο τέλος της μεταγραφικής περιόδου του Ιανουαρίου 2008 αποδεσμεύθηκε από τον Άρη  Με τη φανέλα του Άρη αγωνίστηκε συνολικά 34 φορές (7 συμμετοχές στη Super League, 23 στη Β΄ Εθνικής, 3 για το θεσμό του Κυπέλλου Ελλάδας ενώ πραγματοποίησε και μια συμμετοχή στο Κύπελλο ΟΥΕΦΑ στον εκτός έδρας αγώνα της ομάδας του με την Ρόμα, στις 15 Σεπτεμβρίου 2005. 

Συνέχισε στον Πανσερραïκό και μάλιστα στο πρώτο εξάμηνο της παρουσίας του στην ομάδα των Σερρών σημείωσε 13 γκολ σε 22 εμφανίσεις και οδήγησε τα «λιοντάρια» στη Super League.

Τον Ιανουάριο του 2009 μεταγράφηκε στον ΠΑΣ Γιάννενα, που τότε αγωνίζονταν στην Football League, και πανηγύρισε έναν ακόμα προβιβασμό με 6 συμμετοχές και δύο τέρματα. 

Από το καλοκαίρι του 2009 έως το 2012 ανήκε στο έμψυχο δυναμικό του Πιερικού μετρώντας 79 συμμετοχές και 15 γκολ. 

Το 2012 επέστρεψε στον Πανσερραïκό, το 2013 αγωνίστηκε για ένα εξάμηνο στον Απόλλωνα Καλαμαριάς ενώ ολοκλήρωσε τη σεζόν 2013-14 με τη φανέλα του **Διγενή Λακκώματος** . Το καλοκαίρι του 2014 επέστρεψε ξανά στον Πανσερραïκό όπου και ολοκλήρωσε την επαγγελματική του καριέρα ως ποδοσφαριστής.
Το Σεπτέμβριο του 2014 ανέλαβε διπλό πόστο (παίκτης και προπονητής) στην ακαδημία του συλλόγου της Νέας Πολιτείας Εύοσμου. 

Στις 14 Ιουνίου 2023, ο Γιώργος Γκουγκουλιάς, επέστρεψε στον Άρη Θεσσαλονίκης, ως ο νέος τιμ μάνατζερ του συλλόγου .

## Παραπομπές


## Εξωτερικοί σύνδεσμοι
*Το προφίλ του Γιώργου Γκουγκουλιά στο transfermarkt.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Πιερικού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Απόλλων Καλαμαριάς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές 1. ΦΚ Σβάινφουρτ 05
Κατηγορία:Ποδοσφαιριστές ΣΣΦ Ρόιτλινγκεν 05
Μαρκ Ρόθκο

Ο **Μαρκ Ρόθκο** (· 25 Σεπτεμβρίου 1903 - 25 Φεβρουαρίου 1970) ήταν Αμερικανός ζωγράφος. Ανήκε στο ρεύμα του αφηρημένου εξπρεσιονισμού, αν και ο ίδιος πάντοτε αρνιόταν οποιαδήποτε σχετική κατάταξη.
 
Γεννήθηκε, ως **Μάρκους Γιάνκελεβιτς-Μπέντετοβιτς Ροτκόβιτς** (), στις 25 Σεπτεμβρίου 1903, στον εβραϊκό οικισμό της πόλης Ντβινσκ (σημερινό Ντάουγκαβπιλς), στη Λετονία της Ρωσικής Αυτοκρατορίας. Αυτοκτόνησε σε ηλικία 66 ετών, στις 25 Φεβρουαρίου 1970. Τα έργα του έχουν σημαντική εμπορική αξία. Το 2003 ένα έργο του του 1953, το "Homage to Matisse" (1953) πωλήθηκε προς 2,5 εκ. δολ. ΗΠΑ, σπάζοντας το ρεκόρ του πιο ακριβού πίνακα που πωλήθηκε σε πλειστηριασμό. Το ρεκόρ καταρρίφθηκε το 2007 με τον πίνακα "White Center (Yellow, Pink and Lavender on Rose)" (1950), επίσης του Ρόθκο, με τιμή $72,8 εκ. δολ. Αμερικής. 

## Παραπομπές


## Εξωτερικοί σύνδεσμοι
* Αφιέρωμα στον Mark Rothko από την Αμερικανική Εθνική Πινακοθήκη
* Η εκκλησία του Ρόθκο στο Χιούστον, Τέξας, είναι αφιερωμένη σε ζωγραφικά έργα του Ρόθκο (χώρος λατρείας ανεξάρτητος δόγματος)
* ArtCyclopedia περιέχει συνδέσμους σε πινακοθήκες και σε άρθρα με έργα του Ρόθκο.

Κατηγορία:Αμερικανοί ζωγράφοι
Κατηγορία:Εβραίοι καλλιτέχνες
Κατηγορία:Αυτόχειρες καλλιτέχνες
Μάριαν Κέλεμεν

Ο **Μάριαν Κέλεμεν** (*Marián Kelemen*, 7 Δεκεμβρίου 1979) είναι διεθνής Σλοβάκος ποδοσφαιριστής, ο οποίος αγωνίζεται στη θέση του τερματοφύλακα. Αυτή την περίοδο αγωνίζεται στην Γιαγκελόνια Μπιάλιστοκ.

## Βιογραφία
Γεννήθηκε στις 7 Δεκεμβρίου 1979 στο Μιχαλόβτσε, μια μικρή πόλη στα ανατολικά σύνορα της πατρίδας του με την Ουκρανία. Ξεκίνησε την αθλητική του σταδιοδρομία σε ηλικία 8 ετών στα τμήματα υποδομής της τοπικής ομάδας (SK Michalovce). Τα 3 πρώτα χρόνια της καριέρας του αγωνιζόταν ως σέντερ φορ, αλλά στη συνέχεια οι προπονητές της ομάδας, βλέποντας τα φυσικά του προσόντα, του έδωσαν τη θέση κάτω από τα δοκάρια. Στα 13 του μετακόμισε στην Κόσιτσε, τη μεγάλη ομάδα της περιοχής και 2 χρόνια αργότερα μεταγράφηκε στην ολλανδική ΝΑΚ Μπρέντα (NAC Breda), όπου παρέμεινε για τα επόμενα 3 χρόνια. Παράλληλα μετείχε στις μικρές εθνικές ομάδες της χώρας του.

Το 2000 επέστρεψε στη Σλοβακία ως παίκτης της Σλόβαν Μπρατισλάβας (ŠK Slovan Bratislava) έχοντας 15 συμμετοχές. Την επόμενη αγωνιστική περίοδο παραχωρήθηκε στην τουρκική Μπούρσασπορ (Bursaspor), όπου είχε συνολικά 50 συμμετοχές και έγινε ένας από τους πιο αγαπημένους παίκτες της κερκίδας. Τα οικονομικά προβλήματα, τα οποία τελικώς οδήγησαν το σωματείο σε χρεωκοπία, ανάγκασαν τον Κέλεμαν να επιστρέψει για 4 μήνες στην προηγούμενη ομάδα του. Το καλοκαίρι του 2004 μεταγράφηκε στην ισπανική Τενερίφη (Σεγούντα Ντιβιζιόν - Β’Εθνική Ισπανίας) όπου είχε μόλις 7 συμμετοχές τη σεζόν 2004-05 με αποτέλεσμα να παραχωρηθεί ως δανεικός στην λεττονική Βέντσπιλς (FK Ventspils), όπου αγωνίστηκε ως βασικός τερματοφύλακας και συμπλήρωσε 25 συμμετοχές στο εθνικό πρωτάθλημα.

Επέστρεψε στην Τενερίφη το καλοκαίρι του 2005 και υπερασπίστηκε τα δίχτυα της ομάδας 22 φορές την αγωνιστική σεζόν 2005-06. Το καλοκαίρι του 2006 μεταγράφηκε στην ισπανική Βεθιντάριο (Σεγούντα Ντιβιζιόν-Β’ Εθνική Ισπανίας), ενώ το καλοκαίρι του 2007 υπέγραψε στον Άρη Θεσσαλονίκης.

Έχει ύψος 1.88, βάρος 82 κιλά, φοράει τη φανέλα με το νούμερο 48, και είναι μέλος της Εθνικής Σλοβακίας. Διακρίνεται για την ψυχραιμία του και τις γρήγορες αντιδράσεις του. Μικρός είχε ως είδωλο τον Δανό τερματοφύλακα Πίτερ Σμάιχελ, ενώ προτιμά να ακούει μουσική για να αποφορτίζεται πριν από τους κρίσιμους αγώνες.

## Εξωτερικοί σύνδεσμοι

* Μάριαν Κέλεμεν (90minut.pl)
Κατηγορία:Σλοβάκοι ποδοσφαιριστές
Κατηγορία:Σλοβάκοι προπονητές ποδοσφαίρου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές ΦΚ Βέντσπιλς
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σλασκ Βρότσλαβ
Κατηγορία:Ποδοσφαιριστές 1. ΦΚ Πρίμπραμ
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Γιαγκελόνια Μπιάλιστοκ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Μύρωνας Στρατής

Ο **Μύρωνας Στρατής** (Χολαργός, 23 Ιανουαρίου 1982) είναι Έλληνας τραγουδιστής στο χώρο της ελληνικής pop-rock σκηνής.

## Βιογραφία
Γεννήθηκε στις 23 Ιανουαρίου 1982 στον Χολαργό Αττικής, μεγάλωσε στη Νέα Σμύρνη, όπου και διαμένει μέχρι σήμερα. Ξεκίνησε το πιάνο στο Εθνικό Ωδείο σε ηλικία 7 χρονών μετά από "απαίτηση" της μητέρας του, αλλά μετά σταμάτησε, για να ξεκινήσει να ασχολείται με την κλασσική κιθάρα. Αφού ολοκλήρωσε τις σπουδές του στην κλασσική κιθάρα, άρχισε να ασχολείται με την ακουστική και ηλεκτρική κιθάρα. Ο ίδιος αναφέρει: «Όταν ήμουν μικρός ξεκίνησα με το πιάνο, περισσότερο επειδή το ήθελε η μητέρα μου. Όμως δεν το αγάπησα, δεν μου άρεσε ιδιαίτερα. Κάπου στα 14, όταν άρχισα να ακούω ροκ, είπα "θέλω να πάρω μια κιθάρα". Από εκεί άρχισαν όλα, η κιθάρα έγινε ο απόλυτος σκοπός μου».

Το 1997 άρχισε να παίζει κιθάρα σε ερασιτεχνικές μπάντες. Από το 2000 ξεκίνησε να παίζει επαγγελματικά κιθάρα και να δισκογραφεί με γνωστούς Έλληνες καλλιτέχνες, στους οποίους συγκαταλέγονται ο Φίλιππος Πλιάτσικας, ο Στάθης Δρογώσης, η Ευρυδίκη, ο Δημήτρης Κοργιαλάς, ο Μάνος Ξυδούς, οι Όναρ, οι Onirama, καθώς και ο Μανώλης Φάμελλος, με τον οποίο συνεργάζεται δισκογραφικά.

Το 2006 ο Μύρωνας Στρατής έλαβε μέρος στο Φεστιβάλ Τραγουδιού Θεσσαλονίκης, όπου και κατέκτησε την τρίτη θέση με το τραγούδι "Τι Ζητάς", που συνέθεσε και ενορχήστρωσε ο ίδιος. Το 2007 ακολούθησε η πρώτη του δισκογραφική δουλειά με τίτλο "Ιστός", που περιέχει 12 τραγούδια και του οποίου την παραγωγή ανέλαβε ο Μανώλης Φάμελλος. Στις 24 Φεβρουαρίου 2009 κυκλοφόρησε το δεύτερο άλμπουμ του με τίτλο "Τώρα είναι αλλιώς", το οποίο περιέχει επίσης 12 τραγούδια τα οποία έγραψε ο ίδιος. Η μεγαλύτερη επιτυχία του δίσκου ήταν το . Στιχουργικά συμμετέχει σε δύο τραγούδια η Βίκυ Γεροθόδωρου, καθώς και η Κατερίνα Ρογκάκου και η Εβίτα Σκουρλέτη.

## Προσωπική ζωή
Από το 2009 μέχρι το 2014 ήταν σε σχέση με τη Μαίρη Συνατσάκη. Από το 2016, είναι ζευγάρι με την Κατερίνα Ζαπάρδα, που είναι ιδιωτική υπάλληλος και έχουν αποκτήσει έναν γιο (γενν. 2020).

## Δισκογραφία

### 2007 - Ιστός

#Τι ζητάς
#Φλεγόμενα αστέρια
#Χαμηλά κοιτώ
#Δεν θα είσαι εκεί
#Ιστός
#Χαμογέλα ξανά
#Το μήνυμα
#Αθόρυβα και μυστικά
#Βροχή
#Χρυσά φύλλα
#Έχεις αλλάξει
#Αρχείο

### 2009 - Τώρα είναι αλλιώς

#Πάνω απ´όλα
#Πριν μας δει κανείς
#Όχι εγώ
#Το παλιό σου αμάξι
#Ό,τι έχω για σένα κρατήσει
#Η σκοτεινή μου πλευρά
#Εσύ το χαλάς
#Τώρα είναι αλλιώς
#Μες τον εαυτό μου
#Θα ονειρευτώ για μας
#Ποιος μπορεί 

### 2011 - Άλλος κόσμος

#180 Μοίρες
#Μικρή Μου Αγάπη
#Διπλά Σ’ Αγαπώ
#Αν Με Θέλεις
#Την Αλήθεια
#Εγώ Θα Προσπαθώ
#Όλες Μου Οι Ζωές
#Σε Θέλω Εδώ
#Μια Βόλτα
#Μη Φοβάσαι
#Όσα Κλείνεις Μες Στις Λέξεις
#Τα Σημαντικά
#Η Σκοτεινή Μου Πλευρά (Acoustic)

### 2016 - Βαθιές Αναπνοές

#Νικάει Το Φιλί
#Έλα Και Μη Σε Νοιάζει
#Βαθιές Αναπνοές
#Κανένας Δε Σε Θέλει Όπως Εγώ
#Παντρέψου Με
#Δες Εγώ
#Πως Μπορείς
#Θέλω Δυο Ζωές
#Δεν Είναι Αργά
#Δε Φτάνει Η Αγάπη

## Παραπομπές


## Εξωτερικοί συνδέσμοι
*
*
*

Στρατης, Μυρωνας
Στρατης, Μυρωνας
Πιερόγκι

**Πιερόγκι** (επίσης **περόγκι**, **πιρόγκι**, **πιρόχι**, **πιρόγκεν**, ή **πιροσκί**), από τη Σλαβική ρίζα «πιρ» (γιορτή) ονομάζεται φαγητό της σλαβικής κουζίνας, που αποτελείται από τηγανητά, γεμιστά ημικυκλικά κομμάτια φύλλου.

Είναι δημοφιλή στην Πολωνία, Ουκρανία, Ρουμανία, Ρωσία, Λιθουανία, Λεττονία και Σλοβακία, καθώς και στην Αμερική και Καναδά, σε μέρη όπου υπάρχουν μετανάστες από τις προηγούμενες χώρες.

Η γέμιση των πιρόγκι μπορεί να είναι τυρί, πουρές πατάτας, μανιτάρια, λάχανο, κρεμμύδι ή άλλα συστατικά.

Σημειώνεται ότι τα πιερόγκι διαφέρουν από το φαγητό που στην Ελλάδα ονομάζεται «πιροσκί», δεδομένου ότι το πιροσκί στην Ελλάδα ψήνεται στο φούρνο και δεν τηγανίζεται.

Κατηγορία:Τρόφιμα τηγανισμένα
Κατηγορία:Εβραϊκή κουζίνα
Κατηγορία:Ρουμάνικη κουζίνα
Κατηγορία:Πολωνική κουζίνα
Κατηγορία:Πολιτισμός του Κλίβελαντ
Κατηγορία:Εθνικά πιάτα
Κατηγορία:Ασκεναζική κουζίνα
Κατηγορία:Λιθουανική κουζίνα
Κατηγορία:Ντάμπλινγκ
Τσιβλός Αχαΐας

thumb|260px|right|Τσιβλός. Στο κέντρο της εικόνας, στο ψηλότερο βουνό, διακρίνεται η πλαγιά που κατέρρευσε.
Ο **Τσιβλός** είναι ένα ορεινό χωριό που βρίσκεται σε υψόμετρο 754μ, 20 χιλιόμετρα νοτιοανατολικά της Ακράτας. Αποτελεί πλέον δημοφιλή τουριστικό προορισμό λόγω της ομώνυμης λίμνης και του εντυπωσιακού ορεινού τοπίου. Ο πληθυσμός του σύμφωνα με την απογραφή του 2011 είναι 9 κάτοικοι.

## Ιστορία
Ο Τσιβλός εμφανίζεται ως ο οικισμός "Civlò" στην απογραφή του Ενετού Francesco Grimani το 1700 με 33 οικογένειες (148 κατοίκους).

Η περιοχή γενικά χαρακτηρίζεται από την αστάθεια του εδάφους. Έτσι, την Κυριακή 24 Μαρτίου του 1913 μεγάλος όγκος βράχων και χώματος αποκολλήθηκε από το διπλανό βουνό Γερακάρη συμπαρασύροντας το χωριό Συλίβαινα σκοτώνοντας 4 άτομα και φράζοντας τον ποταμό Κράθι. Τα νερά του ποταμού κατέκλυσαν την μεγαλύτερη επιφάνεια του Τσιβλού δημιουργώντας λίμνη με βάθος 80 μέτρα και επιφάνεια πάνω από 200 στρέμματα. Οι κάτοικοι των δύο χωριών (Τσιβλού και Συλίβαινας) τα είχαν εγκαταλείψει 2 μέρες πριν την καταστροφή λόγω μικρών καθιζήσεων και κατολισθήσεων. Σύμφωνα με την παράδοση, είδαν ένα κυπαρίσσι που έγερνε, πράγμα που θεώρησαν ως κακό οιωνό και εγκατέλειψαν τα σπίτια τους όλοι εκτός από μία ηλικιωμένη στην Συλίβαινα, που αρνήθηκε να τους ακολουθήσει. Οι κάτοικοι μεταφέρθηκαν στα χωριά Τραγανό (νυν Νέος Ερινεός), Συλιβαινιώτικα, Καμάρες, Μουρλά (νυν Ροδοδάφνη) όπου τους δόθηκαν από το κράτος οικόπεδα.

## Το χωριό σήμερα
Σήμερα, ο Τσιβλός αποτελείται από ελάχιστα σπίτια, ένα ξενώνα, 2-3 ταβέρνες και τον ιστορικό ημιυπόγειο ναό του Αγίου Αθανασίου. Στην λίμνη διακρίνονται ακόμα οι κορυφές μεγάλων δέντρων και πέτρες από τα καταποντισμένα σπίτια. Αρκετά κοντά, δημιουργήθηκε και ένας υδροηλεκτρικός σταθμός ο οποίος, ευτυχώς, δεν αλλοίωσε το φυσικό περιβάλλον. Η περιοχή προσφέρεται για πολλές δραστηριότητες όπως κάμπινγκ, κωπηλασία, διαδρομές 4Χ4 και πεζοπορία.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Βιβλιογραφία
* 

## Εξωτερικοί σύνδεσμοι
* 1ο Δημοτικό Σχολείο Ακράτας
* Δήμος Ακράτας
* ''Στυξ'', εφημερίδα της Βόρειας Πελοποννήσου

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας
Pussycat Dolls

Οι **Pussycat Dolls** ήταν αμερικανικό συγκρότημα της ποπ /R&B το οποίο αποτελούνταν από τις Ashley Roberts, Jessica Sutta, Kimberly Wyatt, Melody Thornton και Νικόλ Σέρζινγκερ.Τον Νοέμβρη του 2019 ανακοίνωσαν επίσημα στον τελικό του αγγλικού X-Factor πως το 2020 θα ξεκινήσουν tour και θα πως θα κυκλοφορήσουν νέα τραγούδια.

## Ιστορία

Οι Pussycat Dolls ιδρύθηκαν το 1995 από την αμερικανίδα χορογράφο, σκηνοθέτη video clip και ηθοποιό Robin Antin. Αρχικά, οι Pussycat Dolls ξεκίνησαν την πορεία τους ως χορευτικό συγκρότημα. Ένα από τα αρχικά μέλη του ήταν η Carmen Electra. Επίσης, με το γκρουπ συνεργάστηκαν διάσημες προσωπικότητες του θεάματος όπως οι Μπρίτνεϊ Σπίαρς, Christina Applegate, Κριστίνα Αγκιλέρα, Gwen Stefani και Brittany Murphy. 

Το 2003, οι Pussycat Dolls απόκτησαν νέα μέλη (Ashley Roberts, Jessica Sutta, Kimberly Wyatt, Melody Thornton, Carmit Bachar) και μία κεντρική τραγουδίστρια (Νικόλ Σέρζινγκερ) και “μετατράπηκαν” σε μουσικοχορευτικό συγκρότημα , κυκλοφορόντας το πρώτο τους άλμπουμ με τίτλο “PCD” . Το άλμπουμ αποτέλεσε τεράστια εμπορική επιτυχία σε όλο τον κόσμο και καθιέρωσε το γκρουπ στην παγκόσμια μουσική σκηνή ως το πιο δημοφιλές στο είδος του.

Τον Μάρτιο του 2007, έκανε πρεμιέρα στο αμερικανικό τηλεοπτικό δίκτυο “The CW”, το reality show των Pussycat Dolls με τίτλο "Pussycat Dolls Present:Τhe Search for the Next Doll" .Το show προσπάθησε να βρει το έβδομο μέλος του συγκροτήματος , όμως χωρίς επιτυχία ,αφού η νικήτρια του διαγωνισμού “Asia Nitollano “ αποφάσισε να ακολουθήσει solo καριέρα ,πριν καν ενταχθεί στο γκρουπ.

Στις 8 Μαρτίου 2008, με μια λυτή ανάρτηση στην επίσημη ιστοσελίδα του συγκροτήματος ,η Carmit Bachar ανακοίνωσε την αποχώρησή της από τις Pussycat Dolls. Ωστόσο, το συγκρότημα συνέχισε ως πενταμελές.

Τoν Φεβρουάριο του 2008, οι Pussycat Dolls παρουσίασαν στον κοινό τον δεύτερο κύκλο του reality show τους , αυτή τη φορά με τον τίτλο "Pussycat Dolls Present:Girlicious". Αυτό το show είχε ως στόχο την δημιουργία του παρεμφερές με αυτές συγκροτήματος "Girlicious”. 

Επίσης,τον Φεβρουάριο του 2008 παρουσιάστηκαν η συλλογή ρούχων των Pussycat Dolls. 

### Doll Domination
Οι Pussycat Dolls κυκλοφόρησαν τη δεύτερη δισκογραφική τους δουλειά, με τίτλο “ Doll Domination ”,’ στις 23 Σεπτεμβριου 2008. Το πρώτο single του άλμπουμ τους “When I Grow Up” , κυκλοφόρησε στις 1 Ιουνίου 2008. Μια νέα έκδοση του άλμπουμ με τον τίτλο "**Doll Domination 2.0**" κυκλοφόρησε στις 14 Απριλίου 2009. Περιλαμβάνει 5 νέα κομμάτια, συμπεριλαμβανομένων των "Jai Ho! (You Are My Destiny)", "Top of the World", "Painted Windows" και ένα remix του τραγουδιού "Hush Hush".

## Δισκογραφία

### Άλμπουμ

## Singles

*REACT* 2020

### Promotional singles
* "How Many Times, How Many Lies" (κυκλοφόρησε μόνο στις Η.Π.Α)

### B-sides

### Διάφορα

Τα ακόλουθα τραγούδια δεν συμπεριλαμβάνονται στο άλμπουμ “PCD”:

## Video clips

## DVDs

## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανικά pop συγκροτήματα
Κατηγορία:Μουσικά συγκροτήματα από το Λος Άντζελες
Σεραπείο

Το **Σεραπείο** είναι ένας ναός ή άλλο θρησκευτικό οικοδόμημα που αφιερώνεται στον συγκριτικό Ελληνιστικό-αιγυπτιακό θεό Σέραπις, ο οποίος συνδύασε τις ιδιότητες του Όσιρη και του Άπη σε μορφή ανθρώπου που ήταν πιο ευάρεστη στους Έλληνες της Αλεξάνδρειας της εποχής των Πτολεμαίων. Υπήρξαν διάφορα τέτοια θρησκευτικά κέντρα:

* Το Σεραπείο της Αλεξανδρείας
* Το Σεραπείο της Σακκάρα
* Το Σεραπείο της Κανόπους
Οικογένεια Γκόφα

[thumb|200px|Το σπίτι της οικογένειας Γκόφα στο [Αίγιο]]
Η **οικογένεια Γκόφα** είναι παλιά οικογένεια του Αιγίου, μέλη της οποίας διέπρεψαν κατά την επανάσταση του 1821 αλλά και στα χρόνια που ακολούθησαν αυτής.

## Γενικά στοιχεία

Η πατρίδα της οικογένειας Γκόφα είναι η Φτέρη Αιγίου και γενάρχης αυτής φέρεται να ήταν ο Δημήτριος Γκόφας. Γιος του τελευταίου υπήρξε ο Κωνσταντίνος Γκόφας, ο οποίος είχε σημαντική δράση στην επανάσταση του 1821 και υπήρξε  ένας από τους πρώτους προεπαναστατικά οπλαρχηγούς της Φτέρης. Μετά την ανεξαρτησία της Ελλάδας η οικογένεια προικοδοτήθηκε με μεγάλες εκτάσεις στην περιοχή του Αιγίου. Άλλα παιδιά του Δημητρίου ήταν οι Αναγνώστης Γκόφας, προεστός της περιοχής και μέλος της τετραμελούς διοικητικής επιτροπής της Βοστίτσας, Χρήστος Γκόφας και Πανάγος Γκόφας, γεννημένος περί το 1779, καπετάνιος της Βόστιτσας. 

Παιδιά του Κωνσταντίνου ήταν οι Θεμιστοκλής, μεγαλοκτηματίας, Μιχαήλ Γκόφας, έμπορος & α΄ δημοτικός πάρεδρος για σαράντα χρόνια, και Παναγής, διπλωμάτης, ο οποίος διετέλεσε πρόξενος της Ελλάδας στην Τιφλίδα, το Βατούμ και την Κωνσταντινούπολη. Ο Θεοφάνης Γκόφας, δικολάβος, δημοδιδάσκαλος, υποθηκοφύλακας, σταφιδέμπορος και γιος του Χρήστου Γκόφα απέκτησε: τον Κωνσταντίνο Γκόφα (; - 1931), γνώστη των Αρχαίων Ελλήνων, τον Χρήστο Γκόφα, σταφιδέμπορο & πολιτευτή, ο οποίος είχε παρακολουθήσει μαθήματα οικονομίας την περίοδο 1890 - 1891 από τον Dr. Georg Schanz, καθηγητή στο  Πανεπιστήμιο της Βυρτεμβέργης καθώς και μαθήματα ρωμαϊκού δικαίου (1891) από τους Immanuel Bekker και Georg Jellinek  στο  Πανεπιστήμιο της Χαϊδελβέργης, και Θεόδωρο Γκόφα, βουλευτή Αιγίου.

Σήμερα απόγονοι της οικογενείας εξακολουθούν να κατοικούν στο Αίγιο αλλά και στην Αθήνα. Στο ιστορικό αρχείο της Εθνικής Βιβλιοθήκης φυλάσσονται έγγραφα (πιστοποιητικά κ.α.) του Κωνσταντίνου Γκόφα (Φάκελλος "Κ. Γκόφας" εκ Φτέρης Αιγίου).

## Μέλη
* Δημήτριος Γκόφας, γενάρχης της οικογένειας
** Κωνσταντίνος Γκόφας, οπλαρχηγός, αγωνιστής του 1821 και γιος του Δημητρίου
*** Θεμιστοκλής Γκόφας, μεγαλοκτηματίας και γιος του Κωνσταντίνου
*** Βασίλειος Γκόφας, γιος του Κωνσταντίνου
*** Μιχαήλ Γκόφας, έμπορος, α΄ δημοτικός πάρεδρος Αιγίου και γιος του Δημητρίου
*** Παναγής Γκόφας, διπλωμάτης και γιος του Δημητρίου 
*** Λεωνίδας Γκόφας, γιος του Κωνσταντίνου
*** Σπύρος Γκόφας, γιος του Κωνσταντίνου
** Πανάγος Γκόφας, καπετάνιος της Βοστίτσας και γιος του Δημητρίου
** Χρήστος Γκόφας, γιος του Δημητρίου
*** Θεοφάνης Γκόφας, δημοδιδάσκαλος, υποθηκοφύλακας, δικολάβος, σταφιδέμπορος και γιος του Δημητρίου
**** Κωνσταντίνος Γκόφας (; - 1931), γιος του Θεοφάνη
**** Χρήστος (Κίτσος) Γκόφας , σταφιδέμπορος, πολιτευτής και γιος του Θεοφάνη
**** Θεόδωρος Γκόφας, βουλευτής και γιος του Θεοφάνη
** Αναγνώστης Γκόφας, προεστός, μέλος της τετραμελούς διοικητικής επιτροπής της Βοστίτσας και γιος του Δημητρίου

## Πηγές


## Βιβλιογραφία
*Σταυρόπουλου Αριστ. *Ιστορία της Πόλεως του Αιγίου*, εκδόσεις "Αγγ. Κουλουμπή", Πάτραι 1954 
*Παπαγεωργίου Γεωργίου, *Η Ιστορία της Φτέρης του Αιγίου*, Αθήνα 1968
*Ιστορικό Αρχείο της Εθνικής Βιβλιοθήκης, Φάκελλος *Κ. Γκόφας* εκ Φτέρης Αιγίου
Βλάνταν Ίβιτς

Ο **Βλαντιμίρ "Βλάνταν" Ίβιτς** (σέρβικα: *Владимир Ивић*, 7 Μαΐου 1977) είναι Σέρβος πρώην ποδοσφαιριστής και νυν προπονητής της Αλ Αΐν ΦΚ.

## Ποδοσφαιρική καριέρα
Ξεκίνησε την καριέρα του ως ποδοσφαιριστής, το 1994, στην τοπική Προλετέρ Ζρένιανιν. Στη συνέχεια αγωνίστηκε για έξι χρόνια στην Παρτιζάν Βελιγραδίου με την οποία κατέκτησε 2 πρωταθλήματα Γιουγκοσλαβίας (1999 και 2002), ένα κύπελλο Γιουγκοσλαβίας (2001) και ένα κύπελλο Σερβίας (2003) προτού μεταγραφεί στην γερμανική Γκλάντμπαχ και εν συνεχεία έρθει στην Ελλάδα για λογαριασμό της ΑΕΚ τον Ιανουάριο του 2005. Τον Αύγουστο του 2007 μετακινήθηκε στον Άρη Θεσσαλονίκης υπογράφοντας μονοετές συμβόλαιο. Μετά το τέλος του συμβολαίου του μετακινήθηκε στον ΠΑΟΚ (2008-2012), κλείνοντας έτσι την καριέρα του.

### Στατιστικά καριέρας

## Εθνική ομάδα
Ήταν διεθνής με την Εθνική ομάδα της Σερβίας, έχοντας πραγματοποιήσει το ντεμπούτο του στο εθνικό συγκρότημα της χώρας του το 2001 σε αγώνα εναντίον της Βοσνίας.

## Προπονητική καριέρα
Έναν χρόνο μετά την παραίτησή του από την ενεργό δράση, επέστρεψε στον ΠΑΟΚ ως προπονητής της ομάδας νέων Κ20, ενώ στις 9 Μαρτίου 2016 ανέλαβε ως προπονητής και την πρώτη ομάδα του ΠΑΟΚ. Ο Βλάνταν Ίβιτς τον Ιανουάριο-Φεβρουάριο του 2017 κατέρριψε το ρεκόρ, με την ομάδα του ΠΑΟΚ, που ήδη κατείχε ως προπονητής ο Χουμπ Στέφενς, πέντε (5) συνεχόμενες εκτός έδρας νίκες. Επίσης ηγήθηκε ένα εντυπωσιακό σερί 14 νίκες σε 17 ματς. Κατέκτησε το κύπελλο Ελλάδος το 2017 επί της ΑΕΚ με 2-1, ενώ ένα χρόνο αργότερα με τη Μακάμπι Τελ Αβίβ κατέκτησε για δυο συνεχόμενες φορές το πρωτάθλημα με ένα εκπληκτικό αήττητο σερί, γίνοντας πολύ αγαπητός στο Ισραήλ αφού ψηφίσθηκε ως ο καλύτερος προπονητής της χώρας. Το καλοκαίρι του 2020 ανέλαβε ως προπονητής την αγγλική Γουότφορντ, από την οποία αποχώρησε 5 μήνες μετά.

## Προσωπική ζωή

Είναι αδερφός του επίσης παλαίμαχου ποδοσφαιριστή Ίλια Ίβιτς.

Στις 11 Ιουνίου 2009 παντρεύτηκε την Ελληνίδα ηθοποιό Άρτεμις Ευθυμιάδου στο Βελιγράδι και απέκτησαν δύο κόρες.

## Παραπομπές


Κατηγορία:Σέρβοι ποδοσφαιριστές
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Ποδοσφαιριστές ΦΚ Προλέτερ Ζρένιανιν
Κατηγορία:Σέρβοι προπονητές ποδοσφαίρου
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου ΠΑΟΚ
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ξένοι ποδοσφαιριστές στη Γερμανία
Γκόφας

Το ελληνικό επώνυμο **Γκόφας** μπορεί να αναφέρεται στα εξής πρόσωπα:

* Κωνσταντίνος Γκόφας (1790-1865), οπλαρχηγός του 1821
* Θεόδωρος Γκόφας (θαν. 1950), βουλευτής Αιγιαλείας και συγγενής του Κωνσταντίνου Γκόφα

## Δείτε επίσης

Οικογένεια Γκόφα
Μελετόπουλος

Το επώνυμο **Μελετόπουλος** πλην της χρήσης του ως σύνηθες επώνυμο, αναφέρεται επίσης σε μέλη Αιγιώτικης οικογένειας:

*Αγγελής Μελετόπουλος, οπλαρχηγός και προεστός του Αιγίου
*Γεώργιος Μελετόπουλος, γιος του προηγούμενου, διπλωμάτης και δήμαρχος Αιγίου
*Δημήτριος Μελετόπουλος, αδερφός του προηγούμενου, οπλαρχηγός, βουλευτής και δήμαρχος Αιγίου
*Λεωνίδας Μελετόπουλος, γιος του προηγούμενου, διπλωμάτης και βουλευτής Αιγιαλείας
Επίσης μπορεί να αναφέρεται σε:

* Αλέξανδρος Μελετόπουλος (1855-1927), αρχαιολόγος
* Εμμανουήλ Μελετόπουλος (19ος αιώνας), πρώτος δήμαρχος Σπάρτης
* Ιωάννης Μελετόπουλος (1903-1980), ιστορικός
* Μελέτης Η. Μελετόπουλος (γενν. 1962), ιστορικός, διδάκτωρ Πανεπιστημίου Γενεύης
* Μελέτιος Μελετόπουλος (1760;-1821), προεστός του Μυστρά
* Χαρίλαος Μελετόπουλος (19ος αιώνας), έφορος της Εθνικής Βιβλιοθήκης της Ελλάδος
Μεσσηνέζης

Το επώνυμο **Μεσσηνέζης** πιθανόν αναφέρεται στα μέλη οικογένειας του Αιγίου:

*Λέων Μεσσηνέζης, πρόκριτος, οπλαρχηγός και πληρεξούσιος Αιγιαλείας
**Σωτήριος Μεσσηνέζης, γιος του προηγούμενου και δήμαρχος Αιγίου
**Ιωάννης Μεσσηνέζης, αδερφός του προηγούμενου, βουλευτής και πρόεδρος της Βουλής
****Νύσης Μεσσηνέζης, δισέγγονος του Λέοντος Μεσσηνέζη και ποιητής
Αστρακοί Ηρακλείου

Οι **Αστρακοί** είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης.***'

== Γεωγραφικά - γενικά στοιχεία ==
Οι Αστρακοί βρίσκονται 23 χιλιόμετρα από το [[Νομός Ηρακλείου|Ηράκλειο]], στην αριστερή πλευρά της κοιλάδας του ποταμού Καρτερού και αποτελούνταν από δύο οικισμούς τον Επάνω και τον Κάτω. Στην κοίτη του ποταμού, κάτω από το χωριό υπάρχει το σπήλαιο Νεραϊδόσπηλιος, μέσα στο οποίο βλέπουμε πηγή με άφθονο νερό, από . Ανήκε στην [[επαρχία Πεδιάδας|επαρχία Πεδιάδος]].

Ένας χωματόδρομος οδηγεί από το χωριό στον πρόσφατα εγκαταλελειμμένο οικισμό Κάτω Αστρακοί, που επί τουρκοκρατίας κατοικούνταν μόνο από Τούρκους, όπου σώζονται ερειπωμένα τα παλιά παραδοσιακά σπίτια, που παραμένουν αναλλοίωτα λόγω της εγκατάλειψης του οικισμού.

Στους Αστρακούς υπάρχει ιδιαίτερο χριστιανικό χρώμα λόγω των σπουδαίων παλαιών ναών: Άγιος Γεώργιος (12ος αιω.) - Παναγία 16ος (αιω.) - Μιχαήλ Αρχάγγελος (12ος αιω.).

== Ιστορικά στοιχεία ==
Οι Αστρακοί αναφέρονται από το [[1271]] και ορθότερα σε άλλα συμβόλαια του 1278, με την ονομασία ''Astracu''. Το [[1583]] το χωριό αναφέρεται στην απογραφή του [[Πέτρος Καστροφύλακας|Καστροφύλακα]] ως ''Astracus Catto'' με 230 κατοίκους.

Η ονομασία ΑΣΤΡΑΚΟΙ σύμφωνα με τη γνώμη του Στ. Σπανάκη προήλθε από τα όστρακα τα οποία βρέθηκαν στους Κάτω Αστρακούς.
Κατά μια άλλη εκδοχή προήλθε από μετεωρίτη (αστέρι>αστράκι>ΑΣΤΡΑΚΟΙ) ο οποίος έπεσε στη Λούτρα.
Κατά τη γνώμη του καθηγητή Θεοχ. Δετοράκη προήλθε από το στράτευμα του Νικηφόρου Φωκά το οποίο άφησε στη περιοχή μετά την απελευθέρωση της Κρήτης από τους [[Σαρακηνοί|Σαρακηνούς]] το 961.

Στους Αστρακούς βρίσκουμε πολλές παλιές εκκλησίες, όπως της Παναγίας, με υπολείμματα τοιχογραφιών και ανάγλυφο στέμμα με 4 τριαντάφυλλα, δικέφαλο αετό και τη χρονολογία [[1555]]. Σύμφωνα με τον Gerola το στέμμα πρέπει να ανήκει στον οίκο Καλλέργη. Αξιόλογος είναι επίσης ο ναός του Μιχαήλ Αρχαγγέλου με τοιχογραφίες αγίων, μεταξύ των οποίων και ο [[Άγιος Φραγκίσκος]].

Κοντά στους Αστρακούς οι αρχαιολόγοι έφεραν στο φως νεκροπόλεις της μινωικής και της πρωτογεωμετρικής περιόδου με σημαντικά ευρήματα. Έχει ανακαλυφθεί επίσης τυχαία μινωικός λύχνος.

Το 1933 βρέθηκε ο σπάνιος, καλά διατηρημένος και περίτεχνος σφραγιδοκύλινδρος από αιματίτη (πέτρα γκρίζου χρώματος), ο οποίος χρονολογείται στη Μυκηναϊκή εποχή.

== Πληθυσμιακά - διοικητικά Στοιχεία ==

=== Πληθυσμός ===



=== Κοινότητα Αστρακών ===
Περιλαμβάνοντας μόνον την έδρα της, η Κοινότητα Αστρακών έχει 224 κατοίκους, σύμφωνα με την [[Απογραφή του 2011 (Ελλάδα)|απογραφή του 2011]]. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 2,837 χμ² (2011).

<big>Δείτε ***Κοινότητα Αστρακών**'

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 
* Συλλεκτικό αφιέρωμα - ημερολόγιο 2013 Ενορίας Αστρακών π. Εμμ. Πλουμάκη

Αστρακοι
Αστρακοι
Κατηγορία:Δήμος Αρχανών - Αστερουσίων
Σημαία της Γουαδελούπης

[thumb|Η σημαία της [Γαλλία|Γαλλικής Δημοκρατίας χρησιμοποιείται ως σημαία της Γουαδελουπης.]]
thumb|Ανεπίσημη τοπική σημαία.
thumb|Η ''Λαϊκή Ένωση για την Απελευθέρωση της Γουαδελούπης'' πρότεινε τη συγκεκριμένη σημαία.

Η **[[σημαία]] της [[Γουαδελούπη]]ς**, σε επίσημα πλάισια, είναι η γαλλική σημαία.

Η σημαία της διοικητικής περιφέρειας της Γουαδελούπης έχει λευκό φόντο και υπάρχει σε αυτήν ένα λογότυπο, που απεικονίζει έναν καλλιτεχνικά σχεδιασμένο ήλιο και ένα πουλί επάνω σε πράσινο και μπλε τετράγωνο. Κάτω από το λογότυπο είναι χαραγμένο το επίσημο όνομα του υπερπόντιου διαμερίσματος της Γαλλίας, *REGION GUADELOUPE* υπογραμμισμένο με κίτρινα γράμματα.

Η *Λαϊκή Ένωση για την Απελευθέρωση της Γουαδελούπης* που είναι υπέρ της ανεξαρτησίας έχει προτείνει μια εθνική σημαία παρόμοια με τη σημαία του Σουρινάμ.

## Εξωτερικοί σύνδεσμοι

* H σημαία της Γουαδελούπης στις '''Σημαίες του Κόσμου'''

Γουαδελούπη
Κατηγορία:Γουαδελούπη
Σημαία της Γαλλικής Γουιάνας

thumb|250px|right|Η σημαία του Απελευθερωτικού Κινήματος της Γαλλικής Γουιάνας
Η **[[σημαία]] της [[Γαλλική Γουιάνα|Γαλλικής Γουιάνας]]**, η οποία είναι περιφέρεια της Γαλλίας και βρίσκεται στη Νότια Αμερική έχει φόντο σε χρώμα λευκό. Σε αυτήν υπάρχει επίσης το λογότυπο της περιφέρειας, που έχει ένα κίτρινο πεντάκτινο αστέρι σε μπλε χρώμα, πάνω από μία μορφή χρώματος πορτοκαλί που είναι σε κίτρινη βάρκα με πράσινο, πάνω από δύο κυματιστές πορτοκαλί γραμμές. Πάνω από το λογότυπο βλέπει κανείς την επιγραφή *GUYANE* και το *LA RÉGION* από κάτω.

Η σημαία της Γαλλίας χρησιμοποιείται ως επίσημη σημαία στη Γαλλική Γουιάνα.

Εξάλλου, οι αυτονομιστές χρησιμοποιούν ξεχωριστή σημαία με ένα αστέρι. Η σημαία αυτή καθιερώθηκε (από το Γενικό Συμβούλιο) ως "σημαία του διαμερίσματος" στις 22 Ιανουαρίου 2010.

## Παραπομπές


## Εξωτερικοί σύνδεσμοι

* Η σημαία της Γαλλικής Γουιάναςστις **Σημαίες του Κόσμου**

Γουιάνα
Κατηγορία:Γαλλική Γουιάνα
Ρουφίγια

Η **Ρουφίγια** (**rufiyaa**, στη γλώσσα Ντιβέχι: ދިވެހި ރުފިޔާ) είναι το νόμισμα στις Μαλδίβες και η έκδοσή του ελέγχεται από την αρμόδια Νομισματική Αρχή των Μαλδίβων (MMA). Για τη ρουφίγια, τα πιο κοινά σύμβολα είναι MRF και Rf. Ο κωδικός ISO 4217 για το νόμισμα αυτό είναι MVR. Η ρουφίγια υποδιαιρείται σε 100 λαάρι. Η λέξη ρουφίγια προέρχεται από το *rupayā* (στην Ντιβέχι) και αυτό με τη σειρά του από το σανσκριτικό *rupya*, λέξη που παραπέμπει στο ασήμι. Η επίσημη ισοτιμία είναι προς 1 αμερικανικό δολάριο αντιστοιχούν 12,8 ρουφίγιας (MVR).

## Ιστορικά στοιχεία

Τα κοχύλια (*Cypraea moneta*) ήταν τα αρχαιότερα είδη που χρησιμοποιούνταν για νόμισμα στα νησιά. Στη διάρκεια του 17ου και του 18ου αιώνα τα λαρίν χρησιμοποιούνταν ως νόμισμα σε πολλές αραβικές χώρες. Από αυτές έφτασαν τα λαάρι και στις Μαλδίβες, καθώς όπως φαίνεται οι Μαλδιβιανοί τα είχαν ανταλλάξει με κοχύλια.

Τα πρώτα κέρματα εισήχθησαν από το Σουλτάνο Ιμπραχίμ Ισκαντάρ (1648-1687). Έπειτα από αυτήν την περίοδο άλλαξε το υλικό από το οποίο φτιάχνονταν τα κέρματα (ασήμι) και αντικαταστάθηκε με χρυσό το 1787. Τον 20ό αιώνα χρησιμοποιήθηκε για νόμισμα στις Μαλδίβες η Ρουπία της Σρι Λάνκα, μέχρι που το 1947 τυπώθηκαν χαρτονομίσματα με ονομαστική αξία ίση σε ρουπίες της Σρι Λάνκα.

## Κέρματα
Το 1960 ο Σουλτάνος Μοχάμεντ Φαρίντ Α΄ διέταξε να κοπούν νέα κέρματα από το Βασιλικό Νομισματοκοπείο στην Αγγλία. Η νέα σειρά αποτελούνταν από κέρματα ονομαστικής αξίας του 1 και των 2, 5, 10, 25 και 50 λαάρι. Το νόμισμα τέθηκε επίσημα σε κυκλοφορία το 1961. Στις 22 Ιανουαρίου του 1983 εισήχθη και το κέρμα του 1 ρουφίγια. Το 1995 ακολούθησε η εισαγωγή του κέρματος αξίας 2 ρουφίγια.

Τα κέρματα που κυκλοφορούν σήμερα είναι:

## Τραπεζογραμμάτια
Το 1945 με νόμο του Κοινοβουλίου, εγκρίθηκε η κυκλοφορία χαρτονομισμάτων σε ονομαστικές αξίες των ½, 1, 2, 5 και 10 ρουφίγια. Αυτά κυκλοφόρησαν το 1947 και το 1951 εισήχθησαν τα χαρτονομίσματα των 50 και 100 ρουφίγια.

Η σημερινή σειρά χαρτονομισμάτων τυπώθηκε το 1983 σε ονομαστικές αξίες των 2 5, 10, 20, 50 και 100 ρουφίγια. Το 1990 προστέθηκαν στον κατάλογο ξανά τα χαρτονομίσματα των 500 ρουφίγια, ενώ τα χαρτονομίσματα των 5 ρουφίγια αντικαταστάθηκαν από ένα κέρμα το 1995.

## Παραπομπές


## Εξωτερικοί σύνδεσμοι

* Επίσημες ισοτιμίες συναλλάγματος
* Εικόνες από χαρτονομίσματα των Μαλδίβων

Κατηγορία:Μαλδίβες
Ρουφιγια
Ισμηνός

Με το όνομα **Ισμηνός** αναφέρονται στην ελληνική μυθολογία δύο διαφορετικά πρόσωπα, τα εξής:

# Προσωποποίηση ομώνυμου ποταμού, γιος του Ασωπού και της Μετώπης, αδελφός του Πελάγοντα και της Αιγίνης. Σύμφωνα όμως με άλλες παραδόσεις, ο Ισμηνός ήταν γιος του θεού Απόλλωνα και της Ωκεανίδας Μελίας, ή της Νιόβης και του Αμφίωνα. Ως γιο της Νιόβης, τον σκότωσε ο Απόλλων, οπότε το σώμα του Ισμηνού έπεσε στο ποτάμι που από τότε πήρε το όνομά του.
# Γιος του Ωκεανού και της Τηθύος.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ισμηνος
Κατηγορία:Παιδιά του Απόλλωνα
Θυμοίτης

Με το όνομα **Θυμοίτης** αναφέρονται στην ελληνική μυθολογία δύο διαφορετικά πρόσωπα, τα εξής:
# Αδελφός του βασιλιά της Τροίας Πριάμου ως γιος του Λαομέδοντα. Σύμφωνα με άλλη παράδοση όμως ήταν σύζυγος της Κίλλας, και επομένως γαμβρός του Πριάμου. Ο τελευταίος είχε κάνει ένα μεγάλο κακό στον Θυμοίτη: Κάποτε οι μάντεις, και ιδίως ο Αίσακος (γιος του Πριάμου από την πρώτη του γυναίκα, την Αρίσβη) ειδοποίησαν τον Τρώα βασιλιά ότι μια συγκεκριμένη ημέρα θα γεννιόταν ένα παιδί που θα προκαλούσε την καταστροφή της Τροίας. Την προκαθορισμένη ημέρα γεννήθηκαν δύο παιδιά: ο Πάρις (γιος της Εκάβης και του Πριάμου) και ο Μούνιππος, γιος της Κίλλας και του Θυμοίτη. Ο Πρίαμος σκότωσε τον Μούνιππο και την Κίλλα. Αυτή την αδικία, όπως είναι φυσικό, ο Θυμοίτης δεν τη συγχώρεσε ποτέ στον βασιλιά και έτσι φρόντισε να εξυπηρετήσει το αντίπαλο στρατόπεδο κατά τον Τρωικό Πόλεμο, βοηθώντας και την είσοδο του Δούρειου Ίππου μέσα στην πόλη.
# Γιος του Οξύντη και τελευταίος βασιλιάς των Αθηνών από τους απογόνους του Θησέως. Ο Αθηναίος Θυμοίτης δολοφόνησε τον ετεροθαλή  αδελφό του Αφείδαντα και του πήρε τον θρόνο (Παυσανίας Β 18, 9). Ανατράπηκε από τον Μεσσήνιο Ανδρόπομπο ή το γιο του Ανδρόπομπου, τον Μέλανθο
## Δείτε επίσης
* Ο αστεροειδής 55702  Θυμοίτης (55702 Thymoitos), που ανακαλύφθηκε το 1977 και ανήκει στην Τρωική Ομάδα, πήρε το όνομά του από τον μυθικό Τρώα.
* Επίσης, ένα γένος αράχνης με 81 είδη της οικογένειας θηριδιίδες ονομάζεται θυμοίτης.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Τρώες
Κατηγορία:Μυθικοί βασιλείς της Αθήνας
Αινειάδες

Στην ελληνική μυθολογία, με το συλλογικό όνομα **«Αινειάδες»** αποκαλούνται τα μέλη της ομάδας των Τρώων που, μετά την άλωση της Τροίας, εξακολούθησαν να αμύνονται με επικεφαλής τον **[[Αινείας|Αινεία]]** σε κάποια συνοικία της πόλης, ώσπου οι Έλληνες τους διεμήνυσαν ότι τους δέχονται «υποσπόνδους», δηλαδή ύστερα από συμφωνία να αποχωρήσουν ανενόχλητοι, με την άδεια να πάρουν ο καθένας τους ό,τι μπορούσε να σηκώσει στα χέρια του από την περιουσία του. Οι Αινειάδες τελικώς, μετά από περιπλανήσεις που περιγράφει ο Βιργίλιος στην *[[Αινειάδα]]*, εγκαταστάθηκαν στην Ιταλία και απετέλεσαν τους προγόνους των Ρωμαίων.

Ανάμεσα στους Αινειάδες περιλαμβάνονται ο σαλπιγκτής του Αινεία Μισηνός, οι πολεμιστές Αχάτης, Κόροιβος, Σεργήστος και Άκμων (γιος του Κλυτία από τη Φρυγία), ο θεραπευτής Ιάπυξ και ο γιος του Αινεία και της Κρέουσας Ασκάνιος. Ο Αινείας πήρε επίσης μαζί του τον γέροντα πατέρα του Αγχίση και τα ξόανα των Τρώων θεών, που μετατράπηκαν αργότερα στις εφέστιες θεότητες της αρχαίας Ρώμης, τις Λάρες και Πενάτες.

## Γενεαλογία

## Πηγές
* Το άρθρο για τον Αινεία της αγγλόγλωσσης Wikipedia.
* Emmy Patsi-Garin: «Επίτομο λεξικό Ελληνικής Μυθολογίας», εκδ.οίκος *Χάρη Πάτση*, Αθηνα 1969

Κατηγορία:Τρώες
Κατηγορία:Ρωμαϊκή μυθολογία
Κατηγορία:Πρόσωπα της ελληνικής μυθολογίας
Ελληνική Ορνιθολογική Εταιρεία

Η **Ελληνική Ορνιθολογική Εταιρεία** (ΕΟΕ) ιδρύθηκε το 1982 από μια ομάδα ανθρώπων που αγαπούσαν τα πουλιά και την άγρια φύση σε μια προσπάθεια να αντιμετωπιστούν οι κίνδυνοι που τα απειλούσαν. Από τότε έχει εξελιχθεί και παραμένει η μόνη περιβαλλοντική μη κυβερνητική οργάνωση στην Ελλάδα που ασχολείται αποκλειστικά με τη μελέτη και προστασία των άγριων πουλιών και των χώρων όπου αυτά ζουν.

Σήμερα η ΕΟΕ αποτελεί μια οργάνωση με ένθερμους υποστηρικτές και μέλη με πάθος για το αντικείμενο. Αποτελεί επίσημο εταίρο του Birdlife International, του παγκόσμιου οργανισμού για την προστασία των πουλιών με αντίστοιχες οργανώσεις σε κάθε γωνιά σχεδόν του πλανήτη.

Το 1993 βραβεύτηκε από την Ακαδημία Αθηνών για το σημαντικό μέχρι τότε έργο της.

## Εξωτερικοί σύνδεσμοι
* 


Ορνιθολογικη
Ορνιθολογικη
Μιαμού Ηρακλείου

Η  **Μιαμού** είναι χωριό και έδρα ομώνυμης Κοινότητος του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου στην πεδιάδα της Μεσαράς.

Μεταξύ άλλων διαθέτει περιφερειακό ιατρείο. Αξιόλογες είναι οι εκκλησίες είναι οι δίκλιτες του Αγίου Γεωργίου και του Αγίου Ιωάννη του Θεολόγου, μέσα στο χωριό, όπως επίσης και της Αγίας Μαρίνας, με πηγή που πιστεύεται ότι αναβρύζει ιαματικό νερό, του Αγίου Ελευθερίου, του Αγίου Ιωάννη του Προδρόμου, της Αγίας Σοφίας, της Αγίας Παρασκευής, του Αγίου Σπυρίδωνα και του Αγίου Γεωργίου. Όταν ήταν κοινότητα, στη Μιαμού υπαγόταν και ο οικισμός Κρότος όπως και ο Λέντας. Στη Μιαμού και στον Κρότο λειτουργεί Δημοτικό σχολείο.

## Ιστορικά στοιχεία
Οι κάτοικοι πιστεύουν ότι κατοικήθηκε από τους κατοίκους των οικισμών Αγίου Ελευθερίου, Φωτεινών, Χάρακα, Απιδιανών, Αγίας Μαρίνας, των οποίων τα ερείπια φαίνονται δίπλα στο διπλανό χωριό.  Όμως δεν αναφέρονται σε γνωστά  κείμενα οικισμοί με αυτές τις ονομασίες.
Στο χώριο υπάρχειο μικρό σπήλαιο στο οποίο τα αρχαιολογικά ευρήματα φανερώνουν τη χρήση του ως κατοικία του ανθρώπου, από το 3500 π.Χ.

Το 1583 αναφέρεται *Miamú* με 204 κατοίκους (Καστροφύλακας, Κ 103).  Επίσης αναφέρεται ο Κρότος με την ονομασία *Crothó* από τον Basilicata (Σπανάκη Σ. , Μνημεία Κρητ. Ιστορίας, V , 120) και στην τουρκική απογραφή του 1671 *Crotho* με 17 χαράτσα (Κρητικά Χρονικά, Α΄ , 104). Το εν λόγω χωριό δεν αναφέρεται στον Καστροφύλακα.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τους οικισμούς Αγία Μαρίνα, Δυσκός, Κρότος, Λέντας και Παπαδογιάννης που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 96 κατοίκους.

## Βιβλιογραφία
* 

## Παραπομπές


Μιαμού
Μιαμού
Μονομελές Πρωτοδικείο

Το **Μονομελές Πρωτοδικείο** ή **Πλημμελειοδικείο** είναι Ποινικό Δικαστήριο της Ελλάδας. Συγκροτείται από έναν Πρόεδρο Πρωτοδικών ή Πρωτοδίκη και είναι αρμόδιο να εκδικάζει σε πρώτο βαθμό πλημμελήματα, για τα οποία η πιθανή ποινή που μπορεί να επιβληθεί είναι κάτω του ενός έτους, καθώς και πλημμελήματα, τα οποία για λόγους επιτάχυνσης της διαδικασίας ο νόμος (άρθρο 114, Κώδικα Ποινικής Δικονομίας) υπάγει κατ' εξαίρεση σε αυτό. Οι αποφάσεις του προσβάλλονται και εκδικάζονται από το Τριμελές Πρωτοδικείο, μετά από έφεση.

Κατηγορία:Δικαστικές αρχές
Λέντας Ηρακλείου

Ο **Λέντας** είναι οικισμός της Κοινότητας Μιαμούς του Δήμου Γορτύνης στην Περιφερειακή Ενότητα Ηρακλείου της Κρήτης. Εκεί βρίσκεται η αρχαία Λεβήν, λιμάνι στα παράλια της επαρχίας Καινούργιου προς το Νότιο Κρητικό Πέλαγος Συνδέεται με το Ηράκλειο με αμαξιτό δρόμο περίπου 70 χιλιομέτρων.

## Ιστορικά στοιχεία
### Ονομασία
Το όνομα είναι προελληνικό και ετυμολογείται από το φοινικικό *Λάβι*= λιοντάρι ή από την αρχαία προελληνική λέξη *Λέβυνθος*. Σύμφωνα με τη μυθολογία, ένα από τα λιοντάρια που έσυρε την άμαξα της Ρέας έγινε πέτρα από τη θέση αυτή και γι’   αυτό ονομάστηκε *Λεβήν*. Αλλά το πιθανότερο είναι ότι το όνομα οφείλεται στο παρακείμενο ακρωτήριο το οποίο μοιάζει με λιοντάρι από τη συγκεκριμένη θέση στην οποία βρίσκεται.

### Αρχαιολογική σημασία
thumb|250px|left|Το Ασκληπιείο της Λέβηνος
Κατά τις τελευταίες ανασκαφές του Στυλιανού Αλεξίου ανακαλύφθηκε πρωτομινωικός οικισμός που χρονολογείται από το 2.500- 1.900 π. Χ., ο οποίος είχε εμπορικές σχέσεις με την Αίγυπτο. Σε θολωτούς τάφους πρωτομινωικού τύπου βρέθηκαν πολλά λίθινα και πήλινα αγγεία με πρωτοφανή σχήματα (σκαραβαίοι κλπ.). Ανασκάφηκε κυκλικός θολωτός τάφος με χώρο για τη νεκρική λατρεία όπου έκαιγαν αρώματα με σκοπό να μη μυρίζει άσχημα από τους νεκρούς.

Η Λεβήν ήκμασε στα ελληνορωμαϊκά χρόνια, ως λιμάνι της Γόρτυνας αλλά και ως ιερή πόλη, όπου λατρευόταν ο Ασκληπιός και η Υγιεία Σώτειρα, Το Ασκληπιείο ήταν στην ακμή του κατά τα αυτοκρατορικά χρόνια της Ρώμης.

Το αρχαιότερο μνημείο της Λεβήνος είναι ο Θησαυρός, τετράγωνο πηγάδι βάθους 1.090 μ. που χρονολογείται από το 2ο ή τον 1ο αιώνα π. Χ. Στο βάθος του ναού του Ασκληπιού σώζεται βωμός  (εξέδρα), όπου ήταν τοποθετημένα τα αγάλματα του Ασκληπιού και της Υγιείας, τα οποία έσπασαν οι χωρικοί τα τελευταία χρόνια ζητώντας χρυσό μέσα σε αυτά. 
### Λοιπά ιστορικά στοιχεία
Ανατολικότερα στο βάθος 3,30μ. βρέθηκε η πηγή του νερού με θεραπευτικές ιδιότητες. Υπήρχαν επίσης κολυμπήθρες , οι οποίες επικοινωνούσαν μέσα στις οποίες λούζονταν οι ασθενείς. Η Λεβήν εγκαταλείφθηκε κατά τον 7ο ή 8ο αιώνα, όπως και πολλές άλλες παράλιες πόλεις εξαιτίας της πειρατείας.

## Κλίμα
Σύμφωνα με τον μετεωρολογικό σταθμό από το Εθνικό Αστεροσκοπείο Αθηνών που λειτουργεί στον Λέντα από το 2011 η περιοχή εμφανίζει ένα θερμό ημίξηρο κλίμα στέπας με μια μέση ετήσια θερμοκρασία περίπου στους 21.0&nbsp;°C και μια μέση ετήσια βροχόπτωση γύρω στα 360 χιλιοστά.

## Παραπομπές


## Βιβλιογραφία
* 

## Εξωτερικοί σύνδεσμοι
* Επίσημη ιστοσελίδα του Λέντα

Λεντας
Λεντας
Χουστουλιανά Ηρακλείου

Τα **Χουστουλιανά** είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου στο Νομό Ηρακλείου. Βρίσκονται στο κέντρο της πεδιάδος της Μεσαράς στη δεξιά όχθη του Γεροποταμού, μέσα σε δάσος ελαιώνων. Οι κάτοικοί του ασχολούνται με την ελαιοκομία και με την αμπελοκαλλιέργεια. Παράγεται επίσης σουλτανίνα. Σημαντικότερος ναός είναι ο δίκλιτος της Κοιμήσεως της Θεοτόκου και του Τιμίου Σταυρού. Λειτουργεί Δημοτικό Σχολείο.

## Ιστορικά στοιχεία
Το χωριό δεν αναφέρεται σε βενετικές απογραφές ούτε στην τουρκική του 1671. Το 1834 αναφέρεται με το όνομα *Akoustoulianá* με 12 χριστιανικές οικογένειες και το 1881 με 216 Χριστιανούς κατοίκους. Φαίνεται ότι είναι κτίσμα των νεότερων χρόνων. Το όνομα οφείλεται προφανώς στους πρώτους οικιστές. Επώνυμο Χουστουλάκης υπάρχει και σήμερα στο Ηράκλειο.

## Διοικητικά στοιχεία

Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 217 κατοίκους.

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γόρτυνας
Άγιος Θεόδωρος ο Γραπτός

Ο **Άγιος Θεόδωρος ο Γραπτός** έζησε τον 9ο αιώνα και καταγόταν από την Παλαιστίνη. Η μνήμη του εορτάζεται στις 27 Δεκεμβρίου.

## Βιογραφία
Ο Άγιος Θεόδωρος ο Γραπτός γεννήθηκε στην Παλαιστίνη και πατέρας του ήταν ο όσιος Ιωνάς.

Ασκήτεψε στη Μονή Αγίου Σάββα και ήταν φανατικός εικονολάτρης. Φυλακίστηκε σε μονή του Πόντου επί Λέοντος Ε΄ Αρμένιου (813-820) και βασανίστηκε επί Θεοφίλου (829-842). Συγκεκριμένα με πυρωμένο σίδερο έγραψαν στο μέτωπό του δώδεκα στίχους, γι’ επονομάστηκε «Γραπτός». Στη συνέχεια φυλακίστηκε στην Απάμεια της Βιθυνίας, όπου και πέθανε το 836 ή 837.

Η μνήμη του εορτάζεται στις 27 Δεκεμβρίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

## Παραπομπές


Θεόδωρος ο Γραπτός
Γραπτός
Κατηγορία:Βυζαντινοί του 9ου αιώνα
Θεόδωρος Α΄ Αλεξανδρείας

Ο **Άγιος Θεόδωρος ο ιερομάρτυρας** διετέλεσε αρχιεπίσκοπος Αλεξανδρείας την περίοδο 607-609. Είναι γνωστό ότι βασανίστηκε φριχτά και πέθανε με αποκεφαλισμό.

Διαδέχθηκε τον Ευλόγιο Α΄. Έπειτα από δύο έτη πατριαρχείας, τον Θεόδωρο Α΄ διαδέχθηκε ο Ιωάννης Ε΄ ο Ελεήμων.

Η μνήμη του εορτάζεται από την Ορθόδοξη Εκκλησία στις 3 Δεκεμβρίου.

Παρόμοιος άγιος: Άγιος Θεόδωρος ο Αλεξανδρεύς.

## Πηγές
* Εγκυκλοπαίδεια Δομή

Κατηγορία:Πατριάρχες Αλεξανδρείας και πάσης Αφρικής
Θεόδωρος ο ιερομάρτυρας (3 Δεκεμβρίου)
Αλεξανδρείας
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
Ομάδα Μπλούμσμπερι

Η **ομάδα Μπλούμσμπερι** ήταν ομάδα καλλιτεχνών που δραστηριοποιήθηκε κατά το πρώτο μισό του 20ου αιώνα και εξέφρασε πρωτοποριακές για την εποχή της ιδέες. Δημιουργήθηκε με πρωτοβουλία της Βιρτζίνια Γουλφ και σημαντικότερα μέλη της ήταν οι Τ.Σ Έλιοτ, Άλντους Χάξλεϊ, Λίτον Στράτσι, Κλάιβ Μπελ, Σάξον Σίντνει Τέρνερ, Ντάνκαν Γκραντ, Λέοναρντ Γουλφ, Μπέρτραντ Ράσελ, Ρότζερ Φράι, Dorothy Brett, Siegfried Sassoon, Katherine Mansfield Beauchamp, John Middleton Murry, William Gerhardi και G.E. Moore. Αυτοί αποτέλεσαν, άλλοι τον πυρήνα κι άλλοι μετέπειτα τη συνέχεια του διανοητικού αυτού κύκλου.Η ομάδα απέκτησε μεγάλη φήμη το 1910 από τη φάρσα του Ντρέντνωτ, όπου υποχρέωσαν το αγγλικό ναυτικό να τους αποδώσει τιμές με το ομώνυμο θωρηκτό παρουσιαζόμενοι ως ευγενείς από την Αβησσυνία: η Γουλφ συμμετείχε άμεσα, ντυμένη αντρικά σαν Αιθίοπας.Η φάρσα έλαβε την ονομασία της από τη περιοχή που βρισκόταν το σπίτι όπου πραγματοποιούνταν οι συναντήσεις της, το οποίο ανήκε στη Γουλφ και τα αδέρφια της. Το ήθος του Μπλούμσμπερι αποθάρρυνε τη σεξουαλική αποκλειστικότητα.

## Εξωτερικοί σύνδεσμοι

Κατηγορία:Βρετανοί συγγραφείς
Πάπας Θεόδωρος Α΄

Ο **Πάπας Θεόδωρος Α΄** ή **Άγιος Θεόδωρος ο Έλληνας** (πέθανε στις 14 Μαΐου 649) ήταν Πάπας και επίσκοπος της Ρώμης από τις 24 Νοεμβρίου 642 ως τις 14 Μαΐου 649. Την περίοδο της Παποσύνης του κυριάρχησε η διαμάχη του με τον Μονοθελητισμό. Σύμφωνα με το Liber Pontificalis ο Θεόδωρος ήταν Έλληνας στην καταγωγή, γεννήθηκε στην Ιερουσαλήμ όπου ο πατέρας του ήταν επίσκοπος της πόλης. Ο Θεόδωρος Α΄ ήταν ο μοναδικός Πάπας που γεννήθηκε στα Ιεροσόλυμα. Μετά την Αραβική κατάκτηση της Συρίας και Παλαιστίνης οι περισσότεροι Σύριοι κληρικοί, ανάμεσα τους και ο πατέρας του, δραπέτευσαν στην Ρώμη. 

Ο Θεόδωρος Α΄ διετέλεσε αρχικά Καρδινάλιος-Διάκονος (640) και κατόπιν ο Πάπας Ιωάννης Δ΄ τον διόρισε επίσημα Καρδινάλιο. Την εκλογή του Πάπα Θεοδώρου Α΄ μετά τον θάνατο του Ιωάννη Δ΄ (24 Νοεμβρίου 642) επικύρωσε ο Βυζαντινός παπισμός, που εκπροσωπούσε το Εξαρχάτο της Ραβέννας και κυβερνούσε την Ιταλία για λογαριασμό της Κωνσταντινούπολη. 

Ο βασικός στόχος της Παποσύνης του ήταν ο πόλεμος με τους Μονοθελητιστές. Δεν αναγνώρισε τον Πατριάρχη της Κωνσταντινούπολης, Παύλο Β΄, επειδή ο προκάτοχος του Πατριάρχης Πύρρος δεν είχε αντικατασταθεί νόμιμα. Ο Θεόδωρος Α΄ πίεσε επίσης τον αυτοκράτορα, Κώνστα Β΄, να αποκηρύξει την *"Έκθεσις"* που είχε συνθέσει ο παππούς του Ηράκλειος. Οι προσπάθειες του δεν είχαν ανταπόκριση στην Κωνσταντινούπολη, με αποτέλεσμα να αυξηθεί η διάσταση ανάμεσα στην Ανατολή και την Δύση, κάτι που θεωρείται ως η ρίζα του μικρού Σχίσματος (867) και του Μεγάλου Σχίσματος (1054). 

Ο Πύρρος αποκήρυξε κάποια στιγμή τον Μονοθελητισμό (645) αλλά αφορίστηκε (648), κατόπιν αφορίστηκε και ο Παύλος (649). Ο Παύλος κατέστρεψε σε απάντηση το Ρωμαϊκό ιερό στα ανάκτορα της Πλακιδίας και έστειλε εξορία ή φυλάκισε τον παπικό απεσταλμένο. Στην συνέχεια, στράφηκε στον ίδιο τον αυτοκράτορα Κώνστα Β΄ και του ζήτησε να αποσυρθεί η *"Έκθεσις"*΄του παππού του και να τερματίσουν όλες οι συζητήσεις για το δόγμα.

Ο Θεόδωρος Α΄ προανήγγειλε την Σύνοδο του Λατερανού (649) με στόχο να καταδικάσει την *"Έκθεσις"*, αλλά πέθανε πριν συγκληθεί και την πραγματοποίησε ο διάδοχος του, Πάπας Μαρτίνος Α΄. Η ταφή του έγινε στην παλαιά Βασιλική του Αγίου Πέτρου.

Έχει ανακηρυχθεί Άγιος από την Ανατολική Ορθόδοξη Εκκλησία και η μνήμη του εορτάζεται στις 18 Μαΐου.

## Παραπομπές



## Πηγές

* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

        

Κατηγορία:Πάπες
Κατηγορία:Έλληνες Πάπες
Κατηγορία:Πάπες 7ου αιώνα
Κατηγορία:Άγιοι της Ορθόδοξης Εκκλησίας
Ελληνας
Κατηγορία:Βυζαντινοί του 7ου αιώνα
Άγιος Θεόδωρος ο πρεσβύτερος

Ο **Άγιος Θεόδωρος ο πρεσβύτερος** μαρτύρησε με ξίφος μαζί με τον Παυσολύπιο  στη Θράκη κατά τους χρόνους του αυτοκράτορα Αδριανού (117 - 138 μ.Χ.).

Η μνήμη του εορτάζεται από την Ορθόδοξη Εκκλησία στις 15 Απριλίου.

## Παραπομπές


## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Θεόδωρος ο πρεσβύτερος
Πρεσβύτερος
Άγιος Θεόδωρος εκ Κανδαύλης

Ο **Άγιος Θεόδωρος ο μάρτυρας** καταγόταν από το χωριό Κανδαύλη. Επί Μαξιμιανού μαρτύρησε στη φωτιά μαζί με άλλους τέσσερις χριστιανούς, τον Αμμιανό, τον Κεντιρίονα, τον Ιουλιανό και τον Ωκεανό.

Η μνήμη του εορτάζεται στις 4 Σεπτεμβρίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Μάρτυρας 09 04